open-index/open-wikipedia-markdown huggingface dataset:
Bosten

**Bosten** (kinesisk: 博斯騰湖, pinyin: *Bósīténg Hú*) er en innsjø på flellkjeden Tianshans sørside i den autonome regionen Xinjiang vest i Folkerepublikken Kina. Sjøen har en overflate på 980 km² og dens største dyp er 16 meter. Den ligger 1040 meter over havet og tar imot elven Kaidu. Utløpet er elven  Konqi som renner ned mot Lop Nor. Rundt innsjøens nordre strand er det gode beitemarker og oasekultur.

Innsjøen er kjent under en rekke navn: *Bosten*, *Bosten Hu*, *Bagrax-hu*, *Bagrasch-köl*, *Baghrasch köl*, *Bagratsch-kul*, *Bositeng Lake* eller *Bositeng Hu*.

Bosten ligger i fylket Bohu.

## Litteratur
* Hedin, Sven: *Die geographisch-wissenschaftlichen Ergebnisse meiner Reisen in Zentralasien 1894–97* (Ergänzungsband 28 zu Petermanns Mitteilungen), Gotha 1900.
* Yuri Bregel: *An Historical Atlas of Central Asia*. Brill, Leiden 2003, ISBN 90-04-12321-0.
Gent–Wevelgem 2010

**Gent–Wevelgem 2010** foregikk 28. mars 2010. Det var den 72. utgaven av Gent–Wevelgem. 

I tillegg til de 18 ProTour-lagene var Acqua & Sapone, BMC Racing Team, Cervélo TestTeam, Landbouwkrediet, Skil-Shimano, Topsport Vlaanderen-Mercator og Vacansoleil invitert.

## Resultater

## Eksterne lenker
* 
*
Aydingkol

**Aydingkol** (kinesisk: 艾丁湖, pinyin: *Aiding Hu*, «Måneskinnssjøen" på uigursk) er en innsjø i den autonome regionen Xinjiang nordvest i Folkerepublikken Kina. Den er 33 km² stor og har et største dyp på 50 meter. Sjøen, som ligger i Turpansenken, har overflatenivå 154 meter under havnivå, noe som gjør at den er den lavest beliggende i hele Kina.
Nam Co

**Nam Co** (tibetansk: གནམ་མཚོ, Wylie: *gnam mtsho*, kinesisk: 纳木错, pinyin: *Nàmù Cuò*; mongolsk: *Tengrinor*) er en fjellsjø i det sentrale Tibet. Den befinner seg cirka 420 km kilometer nordvest for hovedstaden Lhasa. Den ligger på 4718 meter over havet og med sine 2470 km² er den fjellplatåets nest største saltsjø (Den største er Qinghaisjøen).

Vannet i innsjøen er rent og klart, og sjøen omtalen som en av de vakreste stedene i fjellkjeden Nyenchen Tanglha. Sjøen er et hellig sted innen tibetansk buddhisme, og har i århundrer vært et pilegrimsmål. Sørøst for sjøen er klosteret Tashi Dor. Sjøen næres for det meste av smeltevann fra snø og fra områdets isbreer. Den har intet avløp.
Pangong Tso

**Pangong Tso** eller **Pangongsjøen** (Wylie: *spang gong mtsho, mtsho mo ngang lha ring po*, tibetansk: སྤང་གོང་མཚོ། མཚོ་མོ་ངང་ལྷ་རིང་པོ) er en innsjø på 4250 meters høyde i Himalaya, 134 kilometer lang og på sitt bredeste fem kilometer bred. Sjøen strekker seg mellom India og Tibet, og to tredeler av sjøens lengde faller innenfor Folkerepublikken Kinas grenser. Om vinteren fryser overlaten til is, trass i at det dreier seg om en saltsjø.

Deler av sjøen ligger i regionen Aksai Chin, som både India og Kina gjør krav på.
I juni 2020 døde 20 indiske soldater og 43 kinesiske i en trefning ved Pangongsjøen.

## Bilder

File:Pangong tso.jpg
File:Pangong Tso.jpg
File:Pangong Tso lake.jpg
File:Pangong Tso road hansraj.JPG
File:Pangong Tso road1 hansraj.JPG
File:Ladakh - Pangong Tso 1.jpg
File:Pangong tso panorama.jpg
File:Pangong Tso Summer Panorama View.jpg
File:Astonishing beauty of Pangong Tso lake.jpg
File:A panoramic view of the Pangong Tso lake, in Ladakh.jpg


## Referanser
Horror Hall of Fame

**Horror hall of Fame** var en årlig Oscar-lignende award show der Robert Englund var vert. Showet ble startet for å hedre de beste skrekkfilmene, TV-programmer, skuespillere, produsenter og de beste designere av spesial-effekter. Showet gikk i tre år mellom 1989 og 1991.

Det andre årlige programmet i 1990 ble åpner med at verten Robert Englund nyter en avslappende røyk på en lekeplass som langsomt begynner å fylles med fugler, en parodi på en scene fra Alfred Hitchcock's The Birds.

Nominerte for beste film for Horror Hall of fame III som ble vist i 1991 var The Addams Family, Child's Play 3, Freddy's Dead: The Final Nightmare, The Lawnmower man og Pet Sematary Two. Vinneren som ble kåret var The Addams Family.
Zhalinghu

**Zhalinghu** (*Gyaring Hu*) er en innsjø i provinsen Qinghai vest i Folkerepublikken Kina som har et areal på 570 km². Sjøen ligger på 4287 meter over havet og er en av Huanghes kildesjøer. Vannet er klart og  har et rikt fiskeliv. Det største dypet er på 30 meter.
Hambåra fort

**Hambåra fort** var et fort ved Selva i Agdenes kommune, anlagt som en del av Agdenes festning, og ble påbegynt på 1890-tallet samtidig med Hysnes fort og Brettingen fort. Under den tyske invasjonen, 9. april 1940, var fortet ikke bemannet. De to 15&nbsp;cm kanonene på fortet ble gjort ubrukelige av folk fra Hysnes fort tidlig om morgene 9. april. Senere samme dag ble fortet besatt av en infanteristyrke fra jageren «Theodor Riedel».
I løpet av andre verdenskrig ble fortet utvidet med et torpedobatteri på Hambortåa.

## Referanser





## Litteratur

* 
*
Huanglong (Songpan)

**Huanglong** (kinesisk: &#40643;&#40845;, pinyin: *Huánglóng*) er en kommune i et vakkert og historisk interessant område i fylket Songpan i det nordvestre Sichuan i Folkerepublikken Kina. Den ligger i søndre del av fjellkjeden Minshan, 150 km nordvest for provinshovedstaden Chengdu.

Området er kjent for sine fargesterke innsjøer dannet av kalkspatsavlagringer. Her lever også flere vernede dyrearter, blant annet kjempepandaer.

I 1992 ble Huanglong tilføyd på UNESCOs Verdensarvliste.

## Administrative enheter
Huanglong består av tre landsbyenheter:
* Dawan (大湾村), kommunesete; Jianxin (建新村); Sansheyi (三舍驿村).

## Eksterne lenker
* 
* UNESCO World Heritage Centre – Huanglong Scenic and Historic Interest Area
* UNEP World Conservation Monitoring Centre – Huanglong Scenic and Historic Interest Area
Einar Utzon-Frank

**Aksel Einar Utzon-Frank** (1888–1955) var en dansk billedhugger og professor.

Utzon-Frank var utdannet maler, men fikk smak for arbeidet med skulpturer. Han ble tatt opp på Kunstakademiet i 1906, hvor han gikk et enkelt semester. Utzon-Frank debuterte med en utstilling på Charlottenborg i 1907.

Einar Utzon-Frank var bl.a. inspirert av Constantin Meunier. Han foretok flere studiereiser i Europa 1912–1913 bl.a. til München, Firenze, Berlin, Roma og Paris, hvor han så klassisk kunst, som inspirerte ham i hans eget arbeide. Hans formspråk var tydelig fundert i klassisismen og fulgte tradisjonen fra Bertel Thorvaldsen, men ofte er Einar Utzon-Frank kjennetegnet ved et unikt raffinert og stilisert uttrykk. Fra 1916 stilte han ut på Den Frie Udstilling.

Som 30-åring ble han i 1918 utnevnt til professor ved Kunstakamdeiet, hvor han var til 1955. I sin undervisning la han vekt på de håndverksmessige kunnskaper. Han ble en inspirasjonskilde for flere generasjoner av billedhuggere – eksempelvis Henry Heerup, Sigrid Lütken, Janus Kamban og Anne Marie Carl Nielsen.

Utzon-Frank var i løpet av sin karriere meget produktiv og han fikk mange offentlige oppgaver. Han mottok Eckersbergmedaljen i 1911, og i 1944 mottok han Thorvaldsenmedaljen for sitt virke.

Han er begravet på Vestre Kirkegård i København.

## Arbeider i utvalg
* *Afrodite* (1914, bronse 1915, Statens Museum for Kunst)
* *Atalante* (bronse 1916, Rådhusparken, Århus)
* *Minnesten for [[Johan Thomas Lundbye]]* (1923, Bedsted)
* *Slangedræberen* (bronse 1924, Københavns Politigård)
* *Beatrice* (bronse 1924)
* *Hamlets Grav* (granitt 1926, Marienlyst slott, Helsingør)
* *Erik av Pommerns Minnebrønn* (bronse 1926, Axeltorv, Helsingør)
* *Oppstandelse* (kunststen 1927, Ordrup kapell i Ordrup)
* Usmykking (1927-1929, Søndermark Krematorium, København)
* *Minnesmerke for Dronning [[Margrethe I]]* (1931, (Christiansborg slott)
* *Værpikene* (bronse 1936, Richshuset, Rådhuspladsen 16, København) 
* *Flyverminnjesmerket* (1938, Christianshavns Vold, København)
* *Statue av [[Bertel Thorvaldsen]]* (bronse og granitt 1943, Ørstedsparken, København)
* *[[Rytterstatuen av Christian V]]* (1946, rekonstruksjon av Abraham César Lamoureux' statue, Kongens Nytorv, København)
* *Statue av [[Knut den hellige]]* (bronse 1953, I. Vilh. Werners Plads, Odense) 
* *Rytterstatue av [[Christian X av Danmark|Christian X]]* (bronse 1954, Sankt Annæ Plads, København)
* *Sarkofag for [[Frederik VIII av Danmark|Frederik VIII]]* (Roskilde domkirke)

## Referanser


## Eksterne lenker
* 
*
Snikksnakk

**Snikksnakk** var en gruppe bestående av DJ-er fra Oslo som ga ut ett album og fire singler mellom 1989 og 1993.  

Gruppen bestod av DJ Hanza (Hans Erik Hansen), Lars Petter Holte, Stig Antonsen, Jimmy James (James Ekgren) og Marius Hauki.  Albumet *Mer muffens* inneholdt en av de første norske hiphop-låter, «Crazy minister» (med Tommy Tee) og «Something» (med Jimmy James).

Snikksnakk var den første gruppen i Norge som produserte house- og technomusikk og kan regnes som  pionérer innenfor samplingteknikk. Gruppa benyttet også teknikker som pitch-nøytral hastighetsøkning og hastighetsreduksjon, noe som var banebrytende på den tiden. Store deler av materialet ble produsert og spilt inn i et lydstudio som var innredet i boligen til Marius Hauki i Oslo.

Gruppen turnerte i 1990 med Tommy Tee og Trine Rein som gjesteartister.

Snikksnakk opphørte i 1993. Stig Antonsen produserte grupper som Wishful Thinkng, W.I.P., Eastside Flow, Solfaktor X og Reset.  De resterende medlemmene DJ Hanza, Lars Petter Holte og Jimmy James dannet techno-trioen D.A.C (Digital Audio Concept). Marius Hauki forfulgte en karriere innenfor teknikk og ledelse.

## Utgivelser
* «Her er det no' muffens» (1989, singel)
* «Jadajada» (1990, singel)
* «Som et skudd» (1990, singel)
* *[[Mer muffens]]* (1990, album)
* «Make a move» (1993, singel)

## Eksterne lenker
*
Matt Heafy

**Matthew Kiichi Heafy**, mest kjent som **Matt Heafy** (født 26. januar 1986 i Iwakuni, Japan), er en amerikansk musiker, låtskriver og produsent. Han er vokalist og gitarist i bandet Trivium. Heafy er også vokalist i bandet Capharnaum, med Triviums gamle produsent Jason Suecof.

Heafy er født i Japan og har irsk far og japansk mor. Han flyttet som barn til Orlando i Florida, som fremdeles er hans hjemby, og ble amerikansk statsborger. Heafy ble med i Trivium da han var 12 år gammel, etter at de andre bandmedlemmene så han på et talentshow hvor han spilte og sang «No Leaf Clover» av Metallica. Da han var 18 år vant han Metal Hammers *Best Metal Guitarist Award*. Heafy er den yngste gjennom tidene til å vinne denne prisen.

## Referanser


## Eksterne lenker
* 
* 
*
Music! Music! Music!

**«Music! Music! Music!»** er en sang skrevet av Stephen Weiss og Bernie Baum som ble spilt inn og gitt ut på singel med Etienne Paree i 1949.

Den bestselgende versjonen av sangen ble spilt inn på plate av Teresa Brewer 20. desember 1949 og utgitt av London Records med katalognummer 604. Den ble en nummer én-hit og millionselger i 1950.

En versjon spilt inn på plate av den britiske sangeren Petula Clark ble populær i Australia samme år.

Joe Loss and His Orchestra spilte inn sin versjon i London 6. mars 1950. Den ble utgitt på platene His Master's Voice BD&nbsp;6065, på His Master's Voice IM&nbsp;1476, på  His Masters' Voice HE&nbsp;2793 og på His Master's Voice A.L.&nbsp;3074 (sistnevnte i Norge).

Gösta Rybrant har skrevet en svensk versjon med tittelen «Music, music, music». Bibi Johnson m. Carl Henrik Norins orkester spilte den inn i Stockholm 14. april 1950. Den ble utgitt på 78-platene His Master's Voice X&nbsp;7612 (i Sverige) og på His Master's Voice A.L.&nbsp;23070 (i Norge). 

En instrumentalversjon ble spilt inn på plate av Bill Haley and His Comets i 1959 og utgitt på single i 1960. Det var bandets siste utgivelse for Decca Records og ble kun en mindre hit. 

R&B-gruppen The Sensations spilte inn en oppdatert utførelse, som ble utgitt i 1961. 

The Happenings spilte inn en coverversjon i slutten av 1960-årene.

En coverversjon med Melanie ble utgitt på hennes album *Photograph*i 1976.

Teresa Brewer spilte inn flere veresjoner av sangen i sin karriere. Hun spilte inn for Coral-etikettens katalog. Innspillingen hadde et større orkesterarrangement og sterkere beat. Da Brewer flyttet til Philips-etiketten i 1962 spilte hun inn på nytt i Nashville. I 1973, på Amsterdam-etiketten, ble det produsert en versjon med sterk rock and roll-beat. Da Brewer var på RCA-etiketten i 1974-75 spilte hun inn en ny versjon. I 1976, på Signature-etiketten, spilte Brewer inn en discoversjon. Kun den originale utgivelsen på London Records ble en listehit.

Brewer har også fremført sangen på The Muppet Show.

## Svensk versjon
Gösta Rybrant har skrevet en svensk tekst. Den svenske tittelen er «Music, music, music».

### Innspillinger
*Bibi Johnson m. Carl Henrik Norins orkester spilte den inn i Stockholm 14. april 1950. Den ble utgitt på 78-platene His Master's Voice X&nbsp;7612 (i Sverige) og på His Master's Voice A.L.&nbsp;23070 (i Norge). 
*Siw Malmkvist. Utgitt på EP-platen Metronome MEP&nbsp; 9083 i 1962.

Povel Ramel har gjort en parodiversjon: «Hosta gamla positiv».

## Norske versjoner
Arild Haga har skrevet en norsk tekst.
Det er også en norsk versjon som heter «Pappas gamle grammofon».
### Innspillinger

## Referanser

* Tim Neely (redaktør): *A Standard Catalog Of American Records 1950-1975*
Jelly Belly

**Jelly Belly Candy Company**, tidligere kjent som **Herman Goelitz Candy Company** og **Goelitz Confectionery Company**, produserer Jelly Belly jelly beans og andre sukkertøy. Selskapet holder til i Fairfield i California, en produksjonsenhet i Nord-Chicago i Illinois samt et distribusjonssenter i Pleasant Prairie i Wisconsin. I oktober 2008 åpnet selskapet et  stort produksjonsanlett i Rayong i Thailand hvor de produserer konfekt for det internasjonale markedet.

### Jelly Belly fabrikken i [[Fairfield County (Connecticut)|Fairfield]], California

File:Jelly Belly Visitor's Center and factory.JPG|Inngangen
File:Tumblers at the Jelly Belly factory.gk.jpg|Maskineri brukt til å legge det ytterste laget på Jelly belly
File:Stock at the Jelly Belly factory.gk.jpg|Kasser med Jelly Belly


## Referanser


## Eksterne lenker
*
Rytterstatuer i Danmark

**Rytterstatuer i Danmark** er en samlet oversikt over de rytterstatuene som er oppstilt i landet.

Danmarks og Skandinavias eldste rytterstatue står på Kongens Nytorv og viser Christian V til hest. Dette er en sannhet med modifikasjoner ettersom statuen er en kopi fra 1940-tallet.

Rytterstatuer hadde tidligere flere funksjoner, blant annet var det en hyllest til herskeren i all hans eneveldige ufeilbarlighet. Klarest ser man dette med J.F.J. Salys rytterstatue av Frederik V som også i inskripsjonen forteller om folkets takknemlighet overfor kongen. Rytterstatuer er i hovedsak bestillingsverk og det var tilfellet med begge disse to. Noe annet disse to eldste har til felles er at de er utført av utlendinger, altså ikke av danske kunstnere.

Noe annet som preger de danske rytterstatuene er hvor mange som er portrettert av de Glücksburgske kongene Christian IX og Christian X. Flere av disse er utført etter initiativ fra innsamlinger fra befolkningen og kan sies å være ekte uttrykk for takknemlighet.

Det er flere danske kunstnere som har satt sitt preg på utføring av rytterstatuer og man kommer ikke utenom å nevne Herman Wilhelm Bissen, Vilhelm Bissen og Einar Utzon-Frank i denne sammenhengen. Det er også noe uvanlig med to kvinnelige kunstnere; Anne Marie Carl Nielsen og hennes elev Helen Schou.

## Referanser
Trygdeavgift

**Trygdeavgift** er en skatt som blir beregnet på grunnlag av personinntekten for personlige skatteytere og skal være med å finansiere folketrygden. 

## Beregningsgrunnlag
Beregningsgrunnlaget for trygdeavgiften er personinntekt. Personinntekt omfatter først og fremst arbeidsinntekt og virksomhetsinntekt som skyldes aktiv innsats, men som utgangspunkt ikke kapitalinntekt, og det er ingen rett til kostnadsfradrag i arbeidsinntekter og begrenset rett til kostnadsfradrag i virksomhetsinntekter. 

## Satser
Trygdeavgiften er 5,1 % for pensjonsinntekter, 8,2 % for lønnsinntekter og næringsinntekter fra primærnæringer og 11,4 % for andre næringsinntekter. Den høyere satsen for selvstendig næringsdrivende utenom primærnæringene skyldes at det ikke ilegges arbeidsgiveravgift på næringsinntekt.

## Nedre grense og opptrapping
Det er ingen egentlige skattefrie beløp ved beregning av trygdeavgiften. Det er imidlertid satt en nedre grense for betaling av trygdeavgift som i 2021 er &nbsp;kroner. For inntekt over dette ilegges det trygdeavgift fra første krone, men likevel slik at trygdeavgiften ikke kan utgjøre mer enn 25 % (opptrappingssatsen) av personinntekten over &nbsp;kroner. Fordi det ikke blir innkrevd skatt dersom samlet skatt er under 100&nbsp;kroner, er nedre grense for å betale skatt i praksis &nbsp;kroner. Dette omtales gjerne som «frikortgrensen».

## Se også
*Skatt
*Folketrygden (Norge)
*Personinntekt
*Skattekort

## Referanser


## Eksterne lenker
* Skatteetaten: Trygdeavgiftsatser
* NAV: Trygdeavgift
Alnabruterminalen

**Alnabruterminalen** er en jernbaneterminal for gods som ligger på Alnabru i Groruddalen i Oslo. Store deler av godset som kommer til Norge blir lastet om ved Alnabruterminalen. Terminalen håndterer hvert år rundt 500 000 standardcontainere av typen TEU, som er ca. 6 meter lange. Terminalen opereres med 2 kraner, 5 trucker, 3 reachstackers (med løftekapasitet 32&ndash;45 tonn) og 3 terminaltraktorer. Alnabruterminalen blir også kalt «godstransportens Oslo S» og «navet i gods-Norge». I utkanten av Alnabruterminalen har transportselskapene Schenker, PostNord og Posten anlagt sine terminaler. Så tett plassering er ifølge SINTEF «unikt i Europa og gjør systemet effektivt».

Alnabruterminalen ble i løpet av 2008 bygd om for å økte kapasiteten ved terminalen med 30 prosent, tilsvarende ca. 140&nbsp;000 TEU. Det er planlagt ytterligere utbygginger av terminalen, til hhv. det dobbelte (byggetrin 1) og det tredobbelte (byggetrin 2) av dagens kapasitet. Dog gjør planene om å bygge en beredskapsbase for politihelikopter, beredskapstroppen og hundetjenesten like ved terminalen bygging av byggetrin 2 umulig.

Den ble åpnet på Hovedbanen i 1907 sammen med Loenga–Alnabrulinjen som en godsterminal i forbindelse med Alnabru stasjon. I 1971 ble Hovedbanen lagt i en ny trasé utenom terminalen, og den opprinnelige Alnabru stasjon ble nedlagt.

## Linjekart
### Oversiktskart

## Alnabru-ulykken

16 tomme godsvogner tilhørende CargoNet rullet 24. mars 2010 ukontrollert fra Alnabruterminalen til Sjursøya. Dette førte til en alvorlig ulykke på Sjursøya. Statens havarikommisjon for transport mente at «ulykken skjedde fordi Alnabruterminalen var nedslitt og utdatert». Havarikommisjonen kom sammen med politiet frem til at «årsaken til ulykken lå på Alnabru og at menneskelig svikt var en viktig faktor». Jernbaneverket gjennomførte «omfattende» sikkerhetsarbeider ved Alnabruterminalen i etterkant av ulykken.

## Referanser


*
*Thor Bjerke (red.) m.fl. Banedata '94. Norsk Jernbaneklubb 1994. ISBN 82-90286-15-5
Charles Percy

**Charles Harting «Chuck» Percy** (født 27. september 1919 i Pensacola (Florida), død 17. september 2011) var en amerikansk forretningsmann og politiker som representerte Republikanerne. Han var styreformann i filmfremviserprodusenten Böwe Bell & Howell fra 1949 til 1964. 

Percy studerte ved University of Chicago, og begynte i Böwe Bell & Howell da han var ferdig. Han tjenestegjorde i den amerikanske marinen i tre år under den andre verdenskrig, og gikk tilbake i selskapet etter krigen.

I 1964 stilte han til guvernørvalg i Illinois, men tapte knepent for den sittende demokraten, Otto Kerner. To år senere stilte han til senatorvalg, hvor han vant over den sittende Paul Douglas. Under valgkampen ble Percys datter Valerie Percy drept - en sak som ennå ikke er løst. Valgkampen ble stoppet i to uker som følge av drapet. Percy satt som senator til 1984, da han tapte gjenvalget mot Paul Simon.

## Referanser


## Eksterne lenker
* 
*
Sprint-VM på skøyter 1977

**Sprint-VM på skøyter 1977**, det 6. offisielle sprintverdensmesterskapet i ISU-regi, ble arrangert på IJsstadion De Meent i Alkmaar, Nederland den 26. og 27. februar 1977.

## Medaljevinnere – sammenlagt
### Damer

### Herrer

## Resultater
### Sammenlagt damer

### Sammenlagt herrer

## Litteratur
* 
* 

## Eksterne lenker
*  
* 
*  
*  
*  Sprint-VM på skøyter 1977 resultatmeny for både damer og herrer på www.ISU.html.infostradasports.com
*  Sammenlagt-medaljer og resultater for damer og herrer på The-Sports.org
*
Cywydd

**Cywydd** er en walisisk diktform, utviklet i middelalderen. Cywydd var favorittformen til adelens diktere, også kalt Cywyddwyr (Cywydd-dikterne), og ble skrevet i det innviklete versemålet cynghanedd. En cywydd består vanligvis av 40-70 verselinjer, hvor verseparenes sluttstavelser rimer, men har kontrasterende trykk. Hver verselinje har 7 stavelser og følger, med få unntak, en av de 4 hovedmønstrene i det innfløkte versemålet cynghanedd. Dekorativ alliterasjon og cynghanedd ble også brukt for å binde sammen versepar. Effekten oppfattes som svært melodisk.

Cywydden pleier å vise utstrakt bruk av syntaktiske parallellismer, apostroferinger, innskudde parenteser (*sangiad*), og lange rekker med innfløkte metaforer eller concetti/conceits som viser til samme gjenstand (slike rekker kalles *dyfalu*).

Cywydden ble opprinnelig brukt som prysningsdikt til adelige sponsorer eller som sorgdikt ved deres bortgang. Særlig Dafydd ap Gilwym innførte temaer som prysning til naturen, til Gud eller til en kjæreste, noen ganger i kombinasjon, når han henvender seg til f.eks. en fugl som skal sende en beskjed til kjæresten. Noen cywydder kan virke å være koblet sammen i rekker eller (uformelle) diktsyklus, i det de viser til forskjellige deler av en kjærlighetshistorie. Cywydden kunne også være satirisk, og brukes som niddikt om elskovsrivaler eller om konkurrerende poeter.

Tematisk og formmessige viser cywydden paralleller til trubadur-diktning og minnesang ellers i Europa og til den mer kondenserte sonetten.
Stemmer i gresset

***Stemmer i gresset*** er et musikkalbum av Henning Kvitnes fra 2007.

## Sporliste
# «Sånne som oss» (Kvitnes/Krebs) 4:20
# «Roadkill» (Kvitnes) 4:13
# «Hvem tror» (Kvitnes) 4:21
# «Sommærtider» (Kvitnes) 4:05
# «Akkurat sånn det er» (Kvitnes) 4:48
# «Siste reis» (Kvitnes) 5:00
# «Savoy Hotel» (Kvitnes) 3:50
# «Stemmene i gresset» (Kvitnes) 3:38
# «Under radar'n» (Kvitnes) 4:18
# «Livets glade gutter» (Kvitnes) 4:08
# «Kom igjen, kællær» (Kvitnes) 3:38
# «Dager skal leves» (Kvitnes) 3:48
## Medvirkende
### Musikere
* Henning Kvitnes - sang, gitar, låtskriver, produsent
* Jon Terje Rovedal - orgel, klaver, trekkspill
* Geir Sundstøl - gitarer, steelgitar, mandolin, munnspill
* Freddy Holm - gitarer, dobro, slidegitar, barytongitar, banjo, harmonium, klaver, kor
* Terje Støldal - bass, kor
* Tor Hauge - trommer, perkusjon
* Magnus Buer Hansen - trommer
* Hilde Heltberg - sang
* Tomas Siqveland - kor 
* Aud Ingebjørg Heldaas - fiolin, kor
* Sophia Eriksson - fiolin, strykearrangement
* Magnus Stinnerbom - bratsj, fiolin, gitar, slidegitar, mandolin, orgel, trekkspill, produsent 
* Sébastien Dubé - kontrabass 
* Christian Svensson - trommer, perkusjon, tekniker, miksing

### Andre medvirkende
* Poul Krebs - låtskriver
* Kai Andersen - tekniker, miksing
* Thomas Eberger - mastering, tekniker
Delia

**Delia** kan henvise til:

* Delia (festival), en festival på øya Delos i den klassiske antikken
* Delia (navn), et kvinnenavn
We Like to Watch

***We Like to Watch*** er Henning Kvitnes og Saturday Cowboys sitt debutalbum utgitt i 1981.

## Sporliste
# «Saturday Night» 
# «Human Cut-Out» 
# «Lolita Lane» 
# «Renegade Man» 
# «Probably Never»
# «Gone With the Wine» 
# «Blame It on the Agent» 
# «Like a Dog Leaves a Blind» 
# «So Much In Common With Myself»
# «Wastin' Time»

## Eksterne lenker
*
Michael R. White

**Michael Reed White** (født 13. august 1951 i Cleveland, Ohio) er en amerikansk politiker som representerer Demokratene. Han var borgermester i Cleveland fra 1990 til 2002 – den lengstsittende borgermesteren i byens historie. Han var også den andre afroamerikaneren som hadde posisjonen.

Han satt i Clevelands bystyre fra 1978 til 1984. I 1984 ble han innvalgt i Ohios senat.
Lygnasæter

**Lygnasæter** (Lygna) i Gran i Innlandet er et gjennomfartssted for bilister langs riksvei 4 og er et populært utfartssted for gåturer og skiturer. Herfra går fylkesvei 180, Skrukkelivegen, østover til Hurdal. Lygna ligger på Hadelandsåsen mellom Hadeland og Toten, drøyt 620 meter over havet. På stedet finnes hotell, kafeteria, storkiosk, campingplass og et nasjonalt anlegg for langrenn og skiskyting. På grunn av høyden over havet er Lygna særdeles snøsikkert og er omringet av et stort og velpreparert løypenett, brukervennlig i både sommer- og vinterhalvåret. 

Lygna skisenter ligger 400 meter nord for Lygna. Her finnes et langrenns- og skiskytteranlegg sammenbundet med resten av løypenettet. Løypene som er 2,5 kilometer og kortere har snøproduksjonsanlegg og det er derfor ikke uvanlig at skisesongen starter i begynnelsen av november. Turløypa fra Oslo til Gjøvik går gjennom Lygna. Av de mest populære turene er den 4 kilometer lange turen fra Lygnasæter til Lushaughytta. Løypenettet kjøres av Øståsen Skiløyper.

Lygnasæter var, som navnet sier, opprinnelig ei setergrend der bønder fra Brandbu på Hadeland drev setring i sommermånedene. Kartet viser navn på flere setrer i området: Gammelsætra. Syljusætra og Hengedysætra er tre av de nærmeste.

## Referanser
Thorvaldsenmedaljen

**Thorvaldsenmedaljen** (dansk: **Thorvaldsen Medaillen**, opprinnelig kalt **Udstillingsmedaillen**) er en dansk hedersbevisning som tildeles av Det Kongelige Akademi for de Skønne Kunster. Medaljen deles fremdeles ut som Det Kongelige Danske Kunstakademis høyeste utmerkelse ved akademiets årsfest på Charlottenborg ved innstifteren, Frederik Vs, fødselsdag den 31. mars. 

Medaljens forside viser et portrett av billedhuggeren Bertel Thorvaldsen i profil. Rundt hodet er det en bord  med fremstilling av Thorvaldsens *Alexanderfrise* (Alexanders inntog i Babylon). Baksiden er en symbolsk fremstilling av Thorvaldsens verkers hjemkomst til Danmark.

Medaljen ble innstiftet av kong Christian VIII i 1837 og er utført av Christen Christensen. Det var meningen at Thorvaldsen selv skulle ha det første eksemplaret ved hjemkomsten fra Roma i 1838. Imidlertid oppsto det problemer med de stemplene hvor medaljen skulle preges og først i 1842 kunne medaljen presenteres.

Ifølge det første reglement fra 1838 skulle medaljen tildeles for «de heldigste Arbeider, der aarligen offentligen udstilles i Akademiet».

## Mottakere

### 2000-tallet
#### 2000–

### 1900-tallet

### 1800-tallet

## Referanser

 
 
 
 



## Kilder
* Liste på litteraturpriser.dk
* Tildelinger fra Akademirådet
Liste over verdensmestre i banesykling

**Liste over verdensmestre i [[banesykling]]**
__TOC__
## Menn
### Individuelle øvelser (etter 1946)

### Lagøvelser

## Kvinner
### Individuelle øvelser

### Lagøvelser

## Referanser


## Eksterne lenker
*
Same Shit – New Wrapping

***Same Shit – New Wrapping*** er debutalbumet til Henning Kvitnes og The Young Lords, utgitt i 1980.

## Sporliste
# «Big Burden» 
# «Whistle In the Dark» 
# «Train Train» 
# «Nowhere Left to Go» 
# «Pointed Finger»
# «Can't Stand you» 
# «There Will Be Boys» 
# «Welcome to the Weekend Party» 
# «Rat Race»
# «Why-Do-Parents-Treat-Their-Little-Girl-So-Bad-Song» 
# «Night Out» 
# «The Clown» 

## Eksterne lenker
*
Cynghanedd

**Cynghanedd** ([kəŋˈhaneð], walisisk: "harmoni") er et versemål innenfor den walisiske litteraturen, utviklet i middelalderen, men fremdeles i bruk i dag. Den består av innfløkte former for midtrim og alliterasjon. Cynghanedd har blitt karakterisert som det mest komplekse tradisjonelle versemålet vi kjenner til.

Alle verselinjer, med få unntak, innenfor den tradisjonelle walisiske lyrikken skal skrives med en av de 4 hovedmønstrene i cynghanedd. To av disse mønstrene lar en rekkefølge med konsonanter samlet rundt hovedtrykket i først linjehalvdel gjentas rundt hovedtrykket i andre linjehalvdel. En tredje lar et ord i linje rime med nestsiste stavelse i enn form for midtrim. Siste kombinerer alliterasjon og midtrim, de to første delene i en tredelt linje rimer og konsonantrekkefølgen i andre del av linjen gjenta i siste den.

Cynghanedd kombineres med enderim, f.eks. i diktformen cywydd, og dens alliterende former kan også koble sammen begynnelsen på to eller flere etterfølgende verselinjer.

Noen diktere har eksperimentert med cynghanedd på engelsk.

## De 4 hovedmønstrene i Cynghanedd
Eksemplene hentes fra Dikt 71 av Dafydd ap Gwilym. Sesur markeres med skråstrek ("/"). Merk at Dd, Ll og Ch enkeltlyder i det walisiske alfabetet, og at W er vokal.

### Cynghanedd groes ("kryss-harmoni")

Alle konsonanter rundt hovedtrykket før sesuren må gjentas i samme rekkefølge rundt hovedtrykket etter sesuren:

 Gymar hwyl,  gem yr heli
 G m r h  l / g m  r h l

Mønsteret {g m  r h l} finner vi på begge siden av sesuren. Ingen av konsonantene i andre del av linjen mangler i første del. Vokalene som bære de to hovedtrykkene i linjen må være ulike.

### Cynghanedd draws ("tvers-harmoni")

Akkurat som cynghanedd groes, bare at vi finner konsonanter i begynnelsen av andre del av linjen som vi ikke finner i første del – de tilhører ikke den gjentatte rekken:

 Drais y dwfr, fi dros Dyfi
 Dr  s   d f /    dr s d f 

Her faller F i "fi" utenfor konsonantrekken {d r s d f}. Merk at R i "dwfr", ved rett før sesuren, ikke er en del av cyngahanedd; at siste konsonant før sesur ikke teller er ofte vanlig, også i cynghanedd groes. 

### Cynghanedd lusg ("dra-harmoni")

Siste stavelse før sesuren rimer med nestsiste trykksterke stavelse i linjen:

 O fawl i'r twrf meistrawl tau

"f*awl*" rimer med "meistr*awl*". Merk at linjer i cynghanedd lusg alltid slutter i trykksvak stavelse.

### Cynghanedd sain ("lyd-harmoni")

Linjene er delt i tre, av to sesurer. De to første delene rimer, og de to siste delene inneholder samme konsonantrekke:

 Y don   bengrychlon  grochlais
       /   ngr chl(n/ gr chl

"d*on*" rimer med "bengrychl*on*". Merk hvordan i dette eksemplet en konsonant i andre, gjentatte konsonantrekken {n g r ch l}, N,  har vandret over sesuren og inn i andre del av linjen

## Referanser
Ingjerd Pytte Sagli

**Ingjerd Pytte Sagli** (født Ingjerd Pytte i 1967) er en norsk blomsterdekoratør og styrkeløfter som representerer Oslo Politis Idrettslag (OPIL). I 1991 vant hun VM sammenlagt. I 1995 vant hun kongepokalen under NM

## Referanser


## Eksterne lenker
* Ingjerd Pytte Sagli på styrkeloft.no
Sprint-VM på skøyter 1978

**Sprint-VM på skøyter 1978**, det 7. offisielle sprintverdensmesterskapet i ISU-regi, ble arrangert på James B. Sheffield Olympic Skating Rink i Lake Placid i delstaten New York, USA den 11. og 12. februar 1978.

## Medaljevinnere – sammenlagt

## Resultater
### Sammenlagt damer

### Sammenlagt herrer

## Litteratur
* 
* 

## Eksterne lenker
*  
* 
*  
*  
*  Sprint-VM på skøyter 1978 resultatmeny for både damer og herrer på www.ISU.html.infostradasports.com
*  Sammenlagt-medaljer og resultater for damer (viser topp-25) og herrer på The-Sports.org (ikke komplett, mangler en løper, en dame: svenske  Filipsson som ikke startet på den siste distansen).
Defense Distinguished Service Medal

**Defense Distinguished Service Medal** (DDSM) er en militær fortjenstmedalje fra USA. Den tildeles for usedvanlig fremragende fortjenstfull innsats i fellesinnsats under USAs forsvarsdepartement. Medaljen ble opprettet den 9. juli 1970 av president Richard Nixon i Executive Order 11545. 

## Forholdet til andre utmerkelser
Defense Distinguished Service Medal er felles for alle forsvarsgrener og rangerer som den fremste fortjenstmedalje i USAs forsvar. Bare Medal of Honor og de enkelte forsvarsgreners fremste utmerkelser for heltemot, Distinguished Service Cross (hæren), Navy Cross (sjøforsvaret) og Air Force Cross (luftforsvaret), rangerer foran Defense Distinguished Service Medal. De tre forsvarsgrenene og enkelte andre har egne fortjenstmedaljer som rangerer etter Defense Distinguished Service Medal: Army Distinguished Service Medal, Navy Distinguished Service Medal, Air Force Distinguished Service Medal, Homeland Security Distinguished Service Medal (som har erstattet Transportation Distinguished Service Medal) og Coast Guard Distinguished Service Medal.

## Utforming
Defense Distinguished Service Medal er gullfarget og har på advers en amerikansk ørn med USAs skjold på brystet, samt tre piler i klørne. Ørnen er i gull og er satt på et blått pentagon. Motivet er omgitt av en krans bestående av laurbær- og olivengrener i nedre del og tretten stjerner i øvre del. På revers står over fire linjer innskriften «FROM / THE SECRETARY / OF DEFENSE / TO» etterfulgt av plass til å påføre mottagerens navn. På baksiden av kransen står i øvre del innskriften «FOR DISTINGUISHED SERVICE» i en bue. 

Medaljebåndet er blått med en bred gul midtstripe og på denne en smalere rød stripe. Gjentatte tildelinger til samme person markeres med eikeløv i bronse eller sølv på båndet.

Medaljen er utformet ved Institute of Heraldry, der Mildred Orloff var ansvarlig for design og Lewis J. King utførte modelleringen.

## Tildeling
Medaljen utdeles av Forsvarsministeren. Utmerkelsen blir bare tildelt det høyeste nivå av flaggoffiserer, oftest for tjeneste i de mest sentrale stabsfunksjoner i USAs forsvar, i felles forsvarsenheter eller felleskommandoer. Den kan også gis til høyere offiserer for direkte og individuelle bidrag til nasjonal sikkerhet og forsvar som er anerkjent som så enestående i omfang og verdi at innsatsen anses å tilsvare bidrag som normalt forbindes med posisjoner som omfatter bredere ansvar.

## Kilder
* Frank Foster og Lawrence Borts: *Military Medals of the United States*, Fountain Inn: MOA Press, 2010, s. 37 og 89
*Kerrigan, Evans E.: *Guidebook of U.S. Medals: A Complete Guide to the Decorations and Awards of the United States from 1782 to Present*, Noroton Heights, CN: Medallic Publishing Co., 1994, s. 25–26

## Eksterne lenker
* Defense Distinguished Service Medal, Institute of Heraldry
Tolgen smeltehytte

**Tolgen smeltehytte**, eller bare **Tolgen hytte** var en smeltehytte på Tolga under Røros Kobberverk. Etterhvert som skogen rundt Røros ble uthogd ble det kostbart å frakte kull og ved til driften av verket og flere smeltehytter ble opprettet i områder der det enda var tilgang på skog. Tolgen hytte ble etablert i 1670 og var i drift i over 200 år til den ble nedlagt i 1871.

## Referanser
Kinas riksvei 326

**Kinas riksvei 326** (*G326*) løper sørvestover fra Xiushan i Chongqing mot provinsen Guizhou, og ender i Hekou i Yunnan, ved grensen til Vietnam og den vietnamesiske byen Lao Cai. Den er  1562 kilometer lang. 

## Rute og distanse
Yanhe Tujia

**Yanhe Tujia** (kinesisk: 沿河土家族自治县; pinyin: *Yánhé tǔjiāzú Zìzhìxiàn*) er et autonomt fylke for tujiafolket i byprefekturet Tongren i provinsen Guizhou i Folkerepublikken Kina.

Befolkningen var på  innbyggere i 1999. 

I fylket ligger den store Shatuo-demningen med 1.120 MW installert vannkrafteffekt.

## Samferdsel
Kinas riksvei 326 løper gjennom området. Den begynner i  Xiushan i Chongqing og går mot provinsen Guizhou, og ender i Hekou i Yunnan, ved grensen til Vietnam og den vietnamesiske byen Lao Cai.

## Referanser


## Eksterne lenker
* Lokalregjeringens sider  
* Informasjonsside
Eufemia av Pommern

:*For «Dronning Eufemia», se [[Eufemia av Rügen]].*

**Eufemia av Pommern** (født ca.1285, død 26. juli 1330) var ikke-regjerende dronning av Danmark i periodene 1320 &ndash; 1326 og 1329 &ndash; til sin død. Hun tilhørte huset Grip.

Eufemia var datter av hertug Bugislav IV av Pommern og Margrethe av Rugen.

Rundt 1306 eller 1307 ble hun gift med den senere kong Kristoffer II av Danmark, sannsynligvis av politiske grunner.

Paret fikk seks barn:  
*Margrete – senere gift med Ludwig av Brandenburg
*Erik, utvalgt konge 
*Otto – hertug av Estland og Lolland
*Valdemar Atterdag
*Helvig og Agnes – døde som små

Dronning Eufemia er begravet i Sorø klosterkirke.

## Referanser


## Litteratur
*
## Eksterne lenker
* Gravsted.dk
* Om Eufemia hos Salomonsen
* Den store danske
People’s Choice Awards

**People's Choice Awards** er et TV-show der det blir delt ut priser til personer som har gjort mye for populærkulturen. Showet har vært arrangert hvert år siden 1975. The People's Choice Awards sendes på TV-kanalen CBS og blir produsert av selskapet Procter & Gamble.

Showets skaper heter Bob Stivers. Rangeringer for den årlige begivenheten toppet seg i 1977 da den tredje People's Choice Awards tiltrakk seg cirka 35,3 millioner seere som blant annet bevitnet at skuespiller Farrah Fawcett vant tittelen som «Favorite Female TV Star», og Star Wars vant innen kategorien «Beste bilde i film».

I 2008 innførte People's Choice Awards en ny kategori, nemlig «Favoritt Sci-Fi Show». De nominerte det året var Stargate Atlantis, Battlestar Galactica, og Doctor Who. Vinneren ble Stargate Atlantis.

De nominerte for People's Choice Awards for 2010 ble bestemt av medieforsknings-selskapet Visible Measures som har spesialisert seg på å måle publikums oppførsel på forskjellige videoer på internett. 
## Eksterne lenker
*
Oslo Politis Idrettslag

**Oslo politis idrettslag** (OPIL) (stiftet 10. august 1920) er et idrettslag og bedriftsidrettslag, organisert under Norges Politiidrettsforbund. Idrettslaget er et av Oslos største idrettslag med 1800 medlemmer og har 14 undergrupper.

Idrettslaget organiserer en rekke idretter, blant annet alpint, bordtennis, curling, fotball, friidrett, golf, håndball, innebandy, orientering, rinkbandy, ski, svømming, triathlon, sykling, skyting, styrkeløft, tennis og volleyball.

## Kjente utøvere
* Otto Berg (1906–1991), lengdehopper og turner
* Konrad Hauge (1903–1990), hekkeløper
* Ingjerd Pytte Sagli, verdensmester i styrkeløft i 1991

## Referanser


## Eksterne lenker
* Klubbens nettsider
Kisan Mazdoor Bahujan Party

**Kisan Mazdoor Bahujan Party** (KMBP, *Bønder og arbeideres majoritetsparti*) var en utbrytergruppe fra Jantantrik Bahujan Samaj Party i India. Narendra Singh var leder for utbrytergruppen. I delstatsvalget i Uttar Pradesh i 2002 hadde KMBP alliert seg med Bharatiya Janata Party (BJP), og lanserte to kandidater til valget, begge støttet av BJP. KMBP satt i Uttar Pradeshs delstatsregjering rundt 2002. KMBP ble en del av Kongresspartiet foran Lok Sabha-valget i 2004.

## Referanser
Olav Eikeland

**Olav Eikeland** (født 10. oktober 1955, død 1. september 2023) var en norsk arbeidsforsker, filosof og professor. Han var professor i pedagogikk og arbeidsforskning ved OsloMet – storbyuniversitetet.

Han var ansatt ved Arbeidsforskningsinstituttet 1985–2008, som forsker III til 1993, som forsker II fra 1993 og som forskningssjef (fungerende instituttleder) 2002–2003 og daglig leder 2003–2004. I 2008 ble han professor ved Høgskolen i Akershus.

## Utvalgte publikasjoner
* *The Ways of Aristotle*, Bern: Peter Lang, 2008
* *Action research and organisation theory*, Frankfurt am Main: Peter Lang, 2008, redaktør med Anne Marie Berg
* *Erfaring, dialogikk og politikk; et begrepshistorisk og filosofisk bidrag til rekonstruksjonen av empirisk samfunnsvitenskap*, doktorgradsavhandling, 1992

## Referanser
Daniel Chima Chukwu

**Daniel Chima Chukwu** (født 1991) er en nigeriansk fotballspiller som spiller for den kinesiske klubben Taizhou Yuanda FC. 

Han spilte for  fra 2010 til 2015, som han gikk til fra Lyn i 2010. 

## Lyn
Investeringsselskapet Olja Lyn bidro til å få spissen til Lyn. Chukwu var på prøvespill hos Odd før han ble kom til Lyn. Han startet å spille fotball i Festac Sport, før han gikk på utlån til Bussdor United, en førstedivisjonsklubb i Nigeria. Chukwu scoret i sin debut for Lyn da han reduserte til 1–1 mot Bodø/Glimt 5. april 2010.

## Molde FK
Chukwu gikk til Molde FK sommeren 2010 fra konkursboet til FC Lyn. Han kom til Molde etter at Pape Pate Diouf ble solgt til FC København. Etter at Davy Claude Angan ble solgt fra Molde før sesongen 2013 ble ansvaret for stort for Chukwu, men i sesongen 2014 var han igjen tilbake i sitt gamle slag når klubben fikk inn Björn Bergmann Sigurdarson og Fredrik Gulbrandsen. Det ble nok et for stort ansvar for Chukwu alene å skulle være spissen til Molde.  Det ble det. Men så sluttet han for Molde i januar i 2015 og gikk til kinesiske Shanghai Shenxin F.C..

### Mestvinnende utlending
Chukwu ble med sitt cupgull i 2014 en av de fire mestvinnende utlendingene i norsk fotball. Denne rekorden deler han med blant andre sin lagkamerat i Molde, Mattias Moström.

## Meritter
**Legia Warszawa**
* Ekstraklasa: (1) 2017

**Molde FK**
* NM: (2) 2013, 2014
* Seriemester: (3) 2011, 2012, 2014

## Referanser


## Eksterne lenker
* (PL) Profil på 90minut.pl
* 
* Profil på LynFotball.net
Øystein Fossen

**Øystein Fossen** (født 1963) er en norsk arbeidsforsker. 

Han er seniorforsker ved Arbeidsforskningsinstituttet og har doktorgrad i organisasjonsutvikling fra NTNU. Han er bror av Erling Fossen og Wenche Fossen, og har i Oslo-politikken vært aktiv i Oslo Byaksjon.

Fossen er medlem av Oslo Byaksjons skyggebyråd (for miljø og samferdsel) og i aksjoner for å sette fokus på behovet for oppgradering av kollektivtransportsystemet. Han har også vært førsteamanuensis i bistilling ved Institutt for industriell økonomi og teknologiledelse ved NTNU.

## Publikasjoner (utvalg)
* *Evaluering av ny organisasjonsmodell ved sykehusene i Nord-Trøndelag*, med Per Kristian Vareide, SINTEF-rapport, 1997, 
* *Ledelse og teknologi*, med Morten Levin og Reidar Gjersvik, Universitetsforlaget, 1994, 
* *Action research as reflective practice*, doktoravhandling, Universitetet i Trondheim, 1994, 

## Referanser
Ceramik City Chronicles

***Ceramik City Chronicles*** er et musikkalbum med Jarle Bernhoft.
Albumet ble utgitt  i september 2008 etter at bandet Span ble oppløst. Albumet er en hyllest til Oslo.

## Sporliste
# «On Time» 
# «So Many Faces» 
# «Streetlights» 
# «Sunday» 
# «Fly Away» 
# «On Individuality» 
# «In the Streets»
# «Prayer to a Landlord» 
# «Rats and Racoons» 
# «Firm and Deep»

## Medvirkende
*Anders Engen, trommer
*David Wallumrød, klarinett, orgel, synthesizer
*Jarle Bernhoft, vokal, gitarer, rhodes
*Martin Windstad, perkusjon
1: Man 2: Band

***1: Man 2: Band*** er et dobbelt konsertalbum med Jarle Bernhoft, utgitt i Norge 25. januar 2010. Som tittelen tilsier, spiller han helt alene på første del av albumet, helt uten noen form for backingband. Det eneste han har med seg på scenen er loop-maskin hans og hans sett med instrumenter som består av forskjellige gitarer og et keyboard. Del 1 er spilt inn på Kampen Bistro i Oslo. På disk to spiller Jarle Bernhoft med sitt backingband, bestående av mange dyktige musikere, blant andre saksofonisten Trygve Seim. Disk to er spilt inn på to steder, Molde International Jazz Festival og Rockefeller i Oslo.

*1: Man 2: Band* inneholder alle sporene fra debutalbumet hans, *[[Ceramik City Chronicles]]*, i tillegg til noen nye sanger – noen som siden endte opp på albumet *[[Solidarity Breaks]]* – men også versjonen hans av The Hollies-låta «He Ain't Heavy, He's My Brother» opprinnelig fra 1969.

## Sporliste
;Side 1
# «Ever Since I Was a Little Kid»
# «On Time»
# «Sunday»
# «Fly Away»
# «Streetlights»
# «He Ain't Heavy, He's My Brother»
# «Tickly Foot» (Improvised)
# «So Many Faces»
# «A Bad Place to Reside»

;Side 2
# «On Patience»
# «Rats & Racoons»
# «So Many Faces»
# «Sing Hello and Some More»
# «On Individuality»
# «Prayer to a Landlord»
# «Firm & Deep»
# «In the Street Where the World Passes Me By»
# «Them Changes»
Norges Politiidrettsforbund

Norges Politiidrettsforbund (NPI) er et bedriftsidrettsforbund som organiserer idrettsaktivitet for personell tilknyttet Politi- og lensmannsetaten i Norge. Forbundet organiserer rundt 60 politiidrettslag, og er organisert utenfor Norges idrettsforbund og olympiske og paralympiske komité (NIF). Forbundets medlemmer kan likevel stille for sine politiidrettslag i en rekke arrangement i regi av NIF.

NPI har tilbud innen idrettene:
* Bordtennis
* Fotball (ute- og innendørs)
* Friidrett
* Golf
* Halvmaraton
* Håndball
* Innebandy
* Mosjon/ trim
* Orientering/ feltsport
* Ski (Alpin og nordiske grener)
* Skyting
* Svømming
* Sykling
* Terrengløp
* Tennis
* Triathlon
* Volleyball

## Referanser


## Eksterne lenker
* politiidrett.no
Weining Yi Hui Mao

**Weining Yi Hui Miao** (kinesisk: 威宁彝族回族苗族自治县; pinyin: *Wēiníng yízú huízú miáozú Zìzhìxiàn*) er et autonomt fylke i byprefekturet Bijie i provinsen Guizhou i Folkerepublikken Kina.

Befolkningen var på  innbyggere i 1999.

## Samferdsel
Kinas riksvei 326 løper gjennom området. Den begynner i  Xiushan i Chongqing og går mot provinsen Guizhou, og ender i Hekou i Yunnan, ved grensen til Vietnam og den vietnamesiske byen Lao Cai.

## Referanser


## Eksterne lenker
* Informasjonsside  -
Hurtigløp på skøyter under Vinter-OL 1980 – 1500 meter damer

**1 500 meter damer** var en øvelse i hurtigløp på skøyter under Vinter-OL 1980 og ble avholdt på James B. Sheffield Olympic Skating Rink i Lake Placid, USA den 14. februar 1980.

31 utøvere fra 14 nasjoner deltok på distansen, og overdommer ved denne konkurransen var den amerikanske .

## Medaljevinnere


Fil:Annie Borckink 1981.jpg|Annie Borckink i januar 1981.
Fil:Ria Visser 1984.jpg|Ria Visser i januar 1984.
Fil:Bundesarchiv Bild 183-U1215-0023, Sabine Becker.jpg|Sabine Becker i desember 1979.


## Rekorder
Dette var gjeldende verdens og olympisk rekord før Vinter-OL i 1980: 

*(*)* Rekorden ble satt på høyfjellsbane (mer enn 1 000 meter over havet) og på naturis.

Følgende nye verdensrekorder og olympiske rekorder ble satt under konkurransen:

## Resultater

## Referanser


## Eksterne lenker
* 
* Official Olympisk rapport
* Speed Skating at the 1980 Lake Placid Winter Games: Women's 1,500 metres  på Sports-reference.com/olympics
*  [result: Olympic Winter Games 1980 · Ladies · 1.500 Meter](http://speedskatingnews.info/en/results/?eventresultID=950 Distance)  Resultater på SpeedSkatingNews.info
*   Results of the 1980 Olympic Winter Games 1500 meters Women.
*  Results Olympic Games 1979/1980 Ladies - 1500m - Lake Placid, NY http.ISU.html.infostradasports.com
*  Speed Skating 1980 Olympic Games Results - Women's 1500 metres - 15th February Resultater på The-Sports.org
*
Xuanwei

**Xuanwei** (kinesisk: 宣威; pinyin: *Xuānwēi*) er et byfylke i byprefekturet Qujing i provinsen Yunnan i Folkerepublikken Kina.

Befolkningen var på  innbyggere i 1999.

## Administrative enheter
**Subdistrikter:**
* Wanshui 宛水街道, Xining 西宁街道, Shuanglong 双龙街道, Hongqiao 虹桥街道
**Storkommuner:**
* Laibin 来宾镇, Geyi 格宜镇, Tianba 田坝镇, Yangchang 羊场镇, Banqiao 板桥镇, Tangtang 倘塘镇, Luoshui 落水镇, Wude 务德镇, Haidai 海岱镇, Longchang 龙场镇, Longtan 龙潭镇, Reshui 热水镇, Baishan 宝山镇, Dongshan 东山镇
**Kommuner:**
* Pula 普立乡, Xize 西泽乡, Delü 得禄乡, Yangliu 杨柳乡, Shuanghe 双河乡, Lefeng 乐丰乡, Wenxing 文兴乡, Adu 阿都乡

## Kulinarisk
*Xuanweiskinken* er en kulinarisk spesialitet. 

## Samferdsel
Kinas riksvei 326 løper gjennom området. Den begynner i  Xiushan i Chongqing og går mot provinsen Guizhou, og ender i Hekou i Yunnan, ved grensen til Vietnam og den vietnamesiske byen Lao Cai.

## Referanser